

**DOBROVOLJNO VATROGASNO DRUŠTVO**

**OPATIJA**

**Izvješće zapovjednika DVD-a Opatija za aktivnosti operative tijekom 2020. godine**

Početkom 2020. godine pripadnici DVD-a Opatija su krenuli sa sastancima, nastavom i vježbama. Tijekom tog razdoblja za spomenuti je vježba gašenja požara uz pomoć vatrogasnih aparata na vatrogasnom poligonu u Šapjanama. Nažalost početkom pandemije redoviti rad se zaustavlja ali se nastavlja interventni. Tako su članovi bili na raspolaganju sustavu Civilne zaštite u slučaju potrebe dežuranja sa pripadnicima policije na punktovima na Liburniji. Iako je bila na snazi pandemija, tijekom razdoblja od 01.06.-31.09.2020. imali smo jednog sezonskog vatrogasca (Bono Ružić) koji je sukladno zapovjedi zapovjednika PVZ bio raspoređen u prostore DVD-a Lovran. Sukladno Programu aktivnosti u provedbi posebnih mjera zaštite od požara od interesa za Općinu i Gard Opatiju, Operativnom Planu zaštite od požara za područje nadležnosti PVZ Liburnije, obavljale su se protupožarne ophodnje na ruti od Opatije, preko Ičića, Veprinca, područja Lisine i Učke, sukladno potrebi radilo se na uređenju i održavanju opreme i prostorija. Ophodnje su se obavljale za vrijeme velike i vrlo velike opasnosti od nastanka šumskog požara.

Aktivnosti koje su provođene od strane operative DVD-a Opatija

* Provođenje preventivnih protupožarnih patrola s vozilom OP-21 tijekom požarne sezone za vrijeme velike i vrlo velike opasnosti od nastanka šumskog požara
* Osiguranja povodom pojedinih manifestacija u sportskoj dvorani u Opatiji
* Pomoć DVD-u Lovran u osiguranju pojedinih manifestacija
* Davanje vozila za potrebe prijevoza zaštitne opreme od skladišta CZ-a do potrebitih (domovi za starije, vrtići i sl.)
* Pomoć VZPGŽ-u u prijevozu kandidata za razna osposobljavanja do vatrogasnog trenažnog centra u Šapjanama
* Sudjelovanje na pokaznim vježbama u sklopu sekcije potražnih pasa
* Sudjelovanje na obuci za desantiranje iz helikoptera u sklopu sekcije potražnih pasa.

Od veće opreme moramo napomenuti da su nabavljeni novi kombinezoni za gašenje šumskih požara, kacige za otvorene prostore, kacige za urbane prostore, kompletno je servisirana i popravljena pumpa-modul na OP-23, nadopunjena je alpinistička oprema te nabavljena dostatna količina zaštitne i druge opreme za korištenje u slučaju potrebe. Za spomenuti je i opremanje vozila OP-23 (noviji nissan) potrebnom opremom te rad na zatvaranju nadogradnje za koju je svoj red i vrijeme dao Goran Pavlić.

U Opatiji 22.02.2021.

Zapovjednik:

Zoran Laslavić, dipl.ing.sig